laion/Wikipedia-Exotic huggingface dataset:
ספירת מלאי (שיר)

ספירת מלאי הוא שיר שכתב יוסי בנאי והלחינה נעמי שמר. זהו השיר הראשון שאת מילותיו כתב בנאי. השיר מחולק לארבעה בתים, אשר כל אחד מהם מורכב משלושה זוגות של שורות מתחרזות, ומסוכם בציטוט מהפיוט אחד מי יודע: ”אחד אלוהינו, אלוהינו, אלוהינו; שבשמים ובארץ”. רוב תוכן הבתים הוא מעין ספירת מלאי של מושגים הקשורים למדינת ישראל אשר כביכול "נספרים" - למעשה, למעט פתיחת השיר ”מדינה אחת, פעמים ים; ואגם אחד...” וספירת המלחמות, כל המספרים מומצאים. המושגים אותם "סופר" בנאי מגיעים מתחומי הגאוגרפיה, ההיסטוריה, יהדות, תרבות, פוליטיקה, צבא ועוד. חלק מהמושגים מופיעים בהקשר חיובי ("יום של ניצחון", "עם אחד חכם"), חלקם שליליים ("ילדות קשה", ילדים במקלט) אך לחלק מהביטויים השליליים מתייחס בנאי בהומור (אסיר עולם "בחודש השישי" - כפל משמעות, כאילו שהאסיר בהריון) או מוציא מהם את העוקץ (הילדים אמנם במקלט, אך הם צוחקים). מעבר לספירה עצמה, משלב בנאי הערה המתייחסת לספירה: ”ומי שרוצה עצמאות - בבקשה”, אמירה שמעבירה מסר כי הרשימה כולה, על הטוב ועל הרע שבה, היא המשמעות של עצמאות המדינה. את השיר כתב בנאי עת עבד על חומרים לתוכנית חדשה. בתחילה ביקש מנעמי שמר לכתוב עבורו שירים לתוכנית, ובפרט הציג בפניה את הרעיון של שיר ספירת מלאי, אולם שמר עודדה אותו לכתוב את השיר בעצמו. עם זאת, התחייבה שמר להלחין את השיר לכשייכתב. השיר נכתב בתקופה של מלחמת יום הכיפורים ואחריה, והמציאות הביטחונית בולטת מאוד בשיר, אשר מרבית המושגים המוזכרים בו קשורים לביטחון המדינה. את ההשראה לשיר קיבל בנאי מהפיוט "אחד מי יודע", שבעיניו היה "ספירת מלאי" של היהדות. השיר נכלל באלבום אוסף של שירי בנאי שיצא בשנת 2001, ושנקרא על שם השיר. גרסאות כיסוי הוקלטו על ידי להקת סקסטה, הגרובטרון, ירדנה ארזי וגיא זוארץ (דואט). הטראומטרון באתר מקור ראשון ספירת מלאי, באוסף המוזיקה הישראלית ארכיון ספירת מלאי (שיר), בספרייה הלאומית נדב מנוחין, עמית סלונים, ערן טיפנברון, ניר יהב, דוד רוזנטל, אבנר שביט, שגיא בן נון, יניב גרנות‏, כמה יוסי, באתר וואלה, 14 באפריל 2022 סְפִירַת מְלַאי, באתר CallText דודי פטימר, ‏אהבה בת 90: בחזרה לסיפורו המדהים של יוסי בנאי, באתר מעריב אונליין, 19 במרץ 2022 heitner, פינתי השבועית ברדיו: "ספירת מלאי", באתר הבלוג של אורי הייטנר, ‏2012-04-09 מרב יודילוביץ', נוסטלגיה לקראת הפסח, באתר ynet, 2 באפריל 2001
נקודת וונד

נקודת וונד (באנגלית: Vund Point; בבולגרית: нос Вунд) היא לשון יבשה היוצרת את הקצה המזרחי של האי ראגד הממוקם למול החוף המערבי של חצי האי ביירז הממוקם בקצה המערבי של האי ליווינגסטון שבאיי שטלנד הדרומיים, שבאנטארקטיקה. נקודת וונד ממוקמת 1.05 קילומטרים צפונית-מזרחית מנקודת ראדב; נקודת וונד ממוקמת 1.31 קילומטרים דרומית-מזרחית מנקודת הרינג; נקודת וונד ממוקמת 2.03 קילומטרים מערבית - צפון-מערבית מנקודת לאגר; הנקודה התגלה על ידי צידי כלבי ים בראשית המאה ה-19. הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009. הנקודה נקראת על שם וונד, שליט בולגר אשר שלט בקווקז והקים את נסיכות ואנאנד בארמניה בשנים 20–32 לפני הספירה. השם אומץ רשמי ב-15 בדצמבר 2006. הגאזט האנטארקטי הבולגרי (בבולגרית) נקודת וונד באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
חיים אלגאזי

הרב חיים אלגאזי (אלגזי) היה רב ודיין באזמיר וברודוס במאה ה-17. מחבר ספר בני חיי. נולד לרבי מנחם ולאמו שהייתה אחותו של רבי יעקב אלפנדארי, אותו מביא רבי חיים רבות בספרו. היה תלמידו המובהק של רבי שלמה אלגאזי, וכן למד אצל הרב אהרן לפפא. היה רבו המובהק של רבי מאיר דאנון, שהיה רבו של הרב אברהם אבן עזרא. תלמידו זה גם הוציא לאור את ספרו. היה לו בן אחד, שנפטר בחייו. באזמיר התבקש לשלם מיסים על ידי הקהילה מכיוון שלא הסכים, מרוב חסידותו, לכהן בתפקיד רבני רשמי בעיר שייקח מזמנו אלא ללמוד תורה. עבר לרודוס, שם כיהן כרב. באחרית ימיו יצא לקושטא, לשם לא הספיק להגיע עד שנפטר. בני חיי (אורטה קייוואי תע"ב) - שלשה "עמודים" (חלקים) לספר: עמוד ראשון (עד דף קע"ט עמוד ב') על הדין: חידושים על סדר הטור והשולחן ערוך במתכונת ספר כנסת הגדולה, עמוד שני על האמת: תשובות שהשיב לשואליו, עמוד שלישי על השלום: ישוב סתירות בש"ס ובפוסקים. בספר הגהות וחידושים מאת רבי חיים אלפאנדרי. רבי חיים בן מנחם אלגאזי, ‏בני חיי, עמוד 5, באתר הספרייה הממלכתית של רוסיה רבי חיים בן מנחם אלגאזי, בני חיי, באתר היברובוקס ראה למשל: ”ומצאתי בכתב יד להרב מר דודי מהר"ר יעקב אלפאנדארי ז"ל...” (בני חיי, או"ח סימן לב אות א') ובני חיי, אורח חיים, סימן כ"ט אות א' בני יעקב (ששון) דף קע"ז עמוד ב' ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
סופיה הובליץ

סופיה הובליץ (באנגלית: Sofia Hublitz, נולדה ב-1 ביוני 1999) היא שחקנית קולנוע וטלוויזיה אמריקאית. היא ידועה בעיקר בזכות תפקידה בתור שרלוט בירד בסדרת דרמת הפשע של נטפליקס, אוזרק. הובליץ נולד בריצ'מונד, וירג'יניה. אמהּ עובדת בתעשיית הבידור. המשפחה עברה לניו יורק ב-2007. הובליץ הופיעה לראשונה בטלוויזיה כמתמודדת בתוכנית המציאות מאסטר שף לילדים בשנת 2013. באחד הפרקים, היא בכתה בגלל טעות שעשתה במהלך אחת המשימות, כשגורדון רמזי מנחם אותה ומסייע לה לבצע מחדש את המשימה. בשנה שלאחר מכן, היא זכתה בתפקיד המשחק הראשון שלה בתור דניאל הופמן בשני פרקים בסדרת הטלוויזיה של לואי סי. קיי. לואי, וסילביה הצעירה בפרק של סדרת הטלוויזיה הוראס ופיט ב-2016. משנת 2017 עד 2022, הופיעה בסדרת הטלוויזיה "אוזרק", בה גילמה את שרלוט בירד. מדיה וקבצים בנושא סופיה הובליץ בוויקישיתוף סופיה הובליץ, ברשת החברתית אקס (טוויטר) סופיה הובליץ, במסד הנתונים הקולנועיים IMDb (באנגלית) "SOFIA HUBLITZ". ISSUE Magazine. נבדק ב-9 באוקטובר 2019. BIRTH DATE: JUNE 1st BIRTH PLACE: Richmond, VA {{cite web}}: (עזרה) "'Ozark's Sofia Hublitz Age, Height, Roles: Everything to Know About the Charlotte Byrde Actress". floor8.com. "Ozark's Sofia Hublitz loves the intensity of her first major role". thelast-magazine.com. 3 באוקטובר 2018. {{cite web}}: (עזרה) "Cooking On The Couch With MasterChef Junior Contestants". New York City: WCBS. 25 באוקטובר 2013. נבדק ב-18 בדצמבר 2017. {{cite web}}: (עזרה) "12-Year-Old Girl Cries To Gordon Ramsey. His Response? I'm FLOORED!". littlethings.com, RockYou Media. 22 בינואר 2015. נבדק ב-20 באוקטובר 2018. {{cite web}}: (עזרה) "Who Is Sofia Hublitz? Your Guide to 'Ozark's Angst-Filled and Over-It Charlotte". Decider.com NYP Holdings. 28 ביולי 2017. {{cite news}}: (עזרה) Christopher Hooton (October 19, 2017). Ozark season 2: Netflix release date, cast and everything we know. The Independent. Accessed May 2018. "Screen Actors Guild Awards 2019: See the complete winners list". ew.com. 27 בינואר 2019. {{cite web}}: (עזרה) "Sofia Hublitz Awards". imdb.com (Index source only). נבדק ב-11 בינואר 2022. {{cite web}}: (עזרה) "Nominees and Recipients- 2021 SAG Award for Outstanding Performance by an Ensemble in a Drama Series". sagawards.org. נבדק ב-11 בינואר 2022. {{cite web}}: (עזרה)
אנסימבה מוקאנו

רוברט אנסימבה מוקאנו (בצרפתית: Robert Nsimba Mukanu; נולד ב-8 באוגוסט 1985) הוא כדורגלן עבר גבונזי ששיחק בעמדת הקשר. מוקאנו התחיל את הקריירה שלו בקבוצת הכדורגל ויטה קלאב המקומית. ב-30 בינואר 2008 חתם בעירוני קריית שמונה מליגת העל. מוקאנו שיחק רק בשלושת המשחקים האחרונים של הקבוצה בליגה. בקיץ 2008 הצטרף למכבי עירוני קריית אתא מהליגה הלאומית, בה שיחק חצי עונה. בינואר 2010 חזר לרפובליקה הדמוקרטית של קונגו וחתם במוטמה פמבה. בקיץ 2010 הצטרף למיסילה הגבונזית. בהמשך, שיחק גם במונאנה וליברוויל 105. בשנת 2017 פרש מכדורגל. ב-28 ביולי 2013 מוקאנו ערך את הופעתו היחידה בנבחרת גבון בהפסד 0–1 לקמרון. אנסימבה מוקאנו, באתר Transfermarkt אנסימבה מוקאנו, באתר Soccerway אנסימבה מוקאנו, באתר National Football Teams עדי סרדס, מוקאנו הקונגולזי חתם בקרית שמונה, באתר ynet, 30 בינואר 2008 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנסימבה מוקאנו".
לואי האג

לואי האג (Louis Haghe;‏ 17 במרץ 1806, טורנה, בלגיה – 9 במרץ 1885, רובע למבת', לונדון, הממלכה המאוחדת) היה צייר, תחריטן ואומן ליתוגרפיות ממוצא בלגי שפעל באנגליה. אביו וסבו של לואי האג היו אדריכלים. בצעירותו הוכשר לציור בצבעי מים אך שלח ידו בטכניקה החדשה של הדפסי אבן. האג מצא תעסוקה במקצועו באנגליה ועקר אליה ב-1823. בסביבות 1830 חבר לוויליאם דיי (אנ') ויחד ייסדו את מפעל הליתוגרפיות הנודע שלהם – Day & Haghe, שהיה החלוץ בהדפסות ליתוגרפיות צבעוניות (אנ'). ב-1837 זכו למינוי "ליתוגרפים של המלכה ויקטוריה ושל המלכה-האלמנה, המלכה אדלאידה". עוד קודם לכן, בימי המלך ויליאם הרביעי, התמנה ל-Draughtsman to his Majesty. המיזם השאפתני ביותר של האג היה הכנת 250 ליתוגרפיות לששת כרכי ספרו של דייוויד רוברטס מ-1842–1849, "ארץ הקודש, סוריה, אדום, ערב, מצרים ונוביה" (The Holy Land, Syria, Idumea, Arabia, Egypt, and Nubia). הליתוגרפיות נוצרו על סמך הרישומים שיצר רוברטס במסעותיו והוכנו תחת פיקוחו. צביעת הדפסי האבן נעשתה בשיטות שונות החל מהדפסת לוחות נפרדים להפקת מגוון צבעים וכלה בצביעה ביד. רוברטס שיבח את עבודתו של האג: ש"לא רק התעלה על עצמו, אלא הצליח להחדיר באמצעות האבן את האופי הנקי, הפשוט והמדויק של הציורים, בשלמות שרק אמן כמוהו יכול להגיע אליה". האג עצמו הפיק מנסיעותיו באירופה בשנים 1840–1850 אוסף גדול של רישומים אדריכליים, בעיקר של בניינים היסטוריים. חלקם פורסם ב-1850 בסדרת "רישומים מבלגיה ומגרמניה". ב-1852 פרסם סדרת ליתוגרפיות "מראות איה סופיה" לפי ציוריו של האדריכל השווייצרי גַספַּרֶה פֿוֹסאטי (אנ') שעסק בחידוש פניה של הכנסייה ביוזמת הסולטאן אבדילמג'יט הראשון. לואיס האג פרש ב-1852 מעבודתו בעיבוד ליתוגרפיות והתמקד ביצירה אמנותית מקורית משלו. הוא הִרבה לצייר בצבעי מים ומיעט בציור בצבעי שמן. הנושאים שהעדיף לצייר היו אירועים מחיי ציירים נודעים וכן פנים בניינים כגון אלה של עיריות וכנסיות. יצוין כי האג צייר ביד שמאל בגלל עיוות מלידה ביד ימינו. האג היה במקימי אגודת הציירים בצבעי מים (אנ') ב-1832, במרוצת השנים הציג את עבודותיו בחסותהּ ובשנים 1873–1884 כיהן כנשיאהּ. לואי האג מת ב-1885 בלונדון, העיר שבה חי ופעל רוב חייו. אחיו הצעיר צ'ארלס האג (אנ') היגר אף הוא לאנגליה והועסק בחברת Day and Haghe גם אחרי פרישתו של אחיו לואי. מדיה וקבצים בנושא לואי האג בוויקישיתוף לואי האג באתר המוזיאון הבריטי כתבי לואי האג בפרויקט גוטנברג (באנגלית) L. C. (Lionel Henry Cust), "Haghe, Louis", Dictionary of National Biography, 1885–1900, Vol 23, pp. 438–439 Twyman, Michael, "Haghe, Louis (1806–1885)", Oxford Dictionary of National Biography (online edition), 2004 בעת לידתו הייתה העיר טורנה חלק מהקיסרות האוסטרו-הונגרית (בהתאם להסכם אוטרכט), ב-1815 הפכה טורנה לחלק מהולנד, ומ-1830 – לחלק מבלגיה יהושע בן-אריה, צייריה וציוריה של ארץ-ישראל במאה התשע-עשרה, יד יצחק בן-צבי, 1993, עמ' 99 Drawings In Belgium & Germany; הסדרה הוקדשה ללאופולד הראשון, מלך הבלגים; פרטי הפרסום נתונים באתר האקדמיה המלכותית לאמנויות
ויוריקה אגריצ'י

ויוריקה אגריצ'י (Viorica Agarici‏; 1886 – 1979) היא חסידת אומות העולם רומנייה. במלחמת העולם השנייה ויוריקה אגריצ'י הייתה נשיאת הצלב האדום בעיר רומאן. כאשר אחת מרכבות המוות שיצאה מיאשי לאחר פרעות יאשי חנתה ביום 2 ביולי 1941, נעולה, על מסילה צדדית ברומאן, שמעה ויוריקה גניחות וקריאות לעזרה. היא דרשה מהשומרים לפתוח את הקרונות בהם היו דחוסים אלפי יהודים שרבים מהם כבר מתו, ללא מים, מזון או תרופות ועם מעט מאוד אוויר לנשימה. השומרים, חיילים גרמנים, סירבו לפתוח ואיימו בנשק על ויוריקה ועל בני הלוויה שלה. בני הלוויה נסוגו, אך לא ויוריקה, היא נעמדה לפני הקטר והכריזה שהרכבת תעבור הלאה רק על גופתה. השומרים לא התרגשו מכך, אך בינתיים חבריה של ויוריקה יצרו קשר עם פמלית מלכת האם, אלנה והיא בתורה יצרה קשר עם בנה, המלך מיכאי והוא התקשר ליון אנטונסקו ולפי דרישתו נפתחו הקרונות, ניתן לשורדים לרדת לצורכי חילוץ עצמות ונשימת אוויר, ניתנו להם מים ומעט מזון ופונו הגוויות הרבות מתוך הקרונות. רופאה מקומית בדקה את הפצועים והחולים וכמה מהם אושפזו בבית החולים הצבאי המקומי. העזרה הזאת הייתה קריטית לשרידתם של היהודים שנותרו בחיים והובלו למחנה ריכוז בטרגו פרומוס. זמן קצר לאחר מכן השלטונות סלקו את ויוריקה מתפקידה. לאחר המלחמה הקהילה היהודית תמכה בוויוריקה והיא הוכרה כאחת מ-52 חסידי אומות העולם מרומניה. Mit si adevar in problema "trenului mortii", dr. Epifanie Cozarescu עדות של רופא רומני (ברומנית) ויוריקה אגריצ'י, באתר יד ושם (באנגלית)
Supersampling

Supersampling (בתרגום חופשי לעברית: סופר-דגימות) או supersampling anti-aliasing היא שיטת spatial anti-aliasing כלומר שיטה להפחתת aliasing (קצוות מעוותים או מפוקסלים) מתמונה המרונדרת למשחק מחשב או לכל תוכנת מחשב שיוצרת תמונות. aliasing נוצר מפני שלעומת העולם האמיתי שמורכב מקימורים מתמשכים המחשב מייצג תמונה על ידיי הרבה ריבועים קטנים כלומר פיקסלים ולכן אם נרצה לצייר קו הוא יראה מפוקסל (אלא אם כן הוא מאונך או מאוזן לגמרי). המטרה של Supersampling הא הפחתת הaliasing דבר זה נעשה על ידיי רינדור התמונה ברזולוציה גבוהה יותר מהרזולוציה הרצויה ולאחר מכן מעבר על כל פיקסל ויצירת פיקסל חדש מממוצע הצבעים מרחבי הפיקסל ולא רק מאמצע הפיקסל כמו שעושים בדרך כלל. Aliasing היא תופעה בתמונות דו־ממדיות שבה נראים קצוות כמפוקסלים או מעוותים. Supersampling באה על מנת לפתור בעיה זאת בצורה חישובית זולה יחסית. Supersampling יקרה יחסית חישובית מכיוון שהיא דורשת יותר זיכרון מהמעבד הגרפי ורוחב פס לצורך רינדור התמונה ברזולוציה גדולה יותר וחישוב הממוצעים. דרך לפתרון הבעיה היא Supersampling אדפטיבי שבו עושים את הSupersampling רק על קצוות עצמים דרך נוספת היא לקיחת מעט דגימות ואם הן כולן אינן באותו הצבע בערך אזי יילקחו עוד דגימות שיטה זאת חוסכת בכוח עיבוד מכיוון שהרבה פעמים אין צורך בלקיחת מספר מלא של דגימות. ישנן מספר שיטות לדגימת הפיקסל לכל אחת איזון שונה בין ביצועים לתוצאות אלגוריתם רשת עם חלוקה שווה אלגוריתם רשת מסובבת עם צפיפות כפולה אלגוריתם אקראי Jitter algorithm דיסק פואיסון Quasi-Monte Carlo method algorithm N-Rooks RGSS High-resolution antialiasing (HRAA), Quincunx Flipquad Fliptri האלגוריתם הפשוט ביותר, מחלקים את הפיקסל לרשת ואז לוקחים דגימה ממרכז כל תא ברשת. שיטה זו זולה וקלה למימוש אך עדיין יכול להיווצר aliasing אם לא נעשה שימוש ברזולוציה מספיק גבוהה. ידוע גם כstochastic sampling (דגימה הסתברותית). האלגוריתם האקראי יכול להימנע מהבעיות של אלגוריתם הרשת בגלל חוסר התבנית הקבועה איך יכול להיקלע לבעיות אחרות כגון צפיפות כל הדגימות באזור אחד או חוסר כל הדגימות באזור אחר. שדרוג של האלגוריתם האקראי כאן נלקחות דגימות אקראיות ואז נבדק אם הם מרוכזות מידיי אם כן ידגום מחדש עד שהדגימות יהיו מפוזרות שווה. אלגוריתם זה מביא לתוצאות טובות אך יקר מאוד חישובית ולכן לא נעשה בו שימוש ברינדור זמן אמת. שלוב של אלגוריתם הרשת והאקראי, מחלקים את הפיקסל לרשת ואז בכל תא לוקחים דגימה ממקום אקראי ולא ממרכז התא כמו באלגוריתם הרשת. aliasing עדיין יכול להתרחש אך במידה פחותה. הדגימות נלקחות בצורה של רשת 2×2 שנמתחה בכ 5 2 {\displaystyle {{\sqrt {5}} \over 2}} ועברה סיבוב של 26.6° על מנת שלא ליצור התאמה עם הקווים המאונכים והמאזנים של התמונה. Anti-aliasing techniques comparison, SAPPHIRE Nation - Community blog by SAPPHIRE Technology, ‏2016-11-29 (באנגלית) Allen Sherrod, Game Graphic Programming, Course Technology/Charles River Media/Cengage Learning, 2008, ISBN 978-1-58450-615-7. (באנגלית)
הורידוס (טריצרטופס)

הורידוס הוא השם שניתן למאובן NMV P256878 הכולל שלד כמעט שלם של טריצרטופס שנתגלה במונטנה, ארצות הברית ונמצא היום במחקר ותצוגה במוזיאון מלבורן במלבורן, אוסטרליה. ב-2014 התגלה באדמה פרטית במונטנה שלד כמעט שלם של טריצרטופס, הנחשב לאחד השלדים השלמים ביותר מתקופת הדינוזאורים שנמצאו. המאובן כונה "הורידוס" (Horridus) על שם המין Triceratops horridus. למאובן - שהוא 85% שלם - יש יותר מ-266 עצמות, גולגולתו שלמה ב-98% ומשקלה כ-261 ק"ג, והוא כולל את כל חוליות עמוד השדרה. משקלו הכללי יותר מטונה (בחיים הוא שקל הרבה יותר), גובהו 2–2.5 מטרים ואורכו כמעט 7 מטרים. ב-2021 נרכש המאובן על ידי מוזיאון ויקטוריה במלבורן, אוסטרליה והוא נמצא בתצוגה החל ממרץ 2022. המוזיאון הוציא ספרון מאויר בן כ-100 עמודים שנכתב על ידי ד"ר אריך פיצג'רלד, אוצר האוספים הפלאונטולוגיים של המוזיאון, ומסכם את הידוע על הטריצרטופס עם דגש על המאובן הנ"ל. Dr. Erich Fitzgerald, Triceratops: A Natural History, Melbourne Museums Victoria, 2022, מסת"ב 9781921833571 מדיה וקבצים בנושא הורידוס בוויקישיתוף אתר האינטרנט הרשמי של הורידוס Home of Horridus במוזיאון מלבורן All about Horridus במוזיאון מלבורן Extremely Enigmatic Melbourne Museum Secures World Leading Triceratops Fossil, באתר The Age Horridus is here! Meet the World's Most Complete Triceratops at Melbourne Museum, באתר SciMex World’s Most Complete Triceratops Dinosaur Skeleton, סרטון בערוץ "Wonder World", באתר יוטיוב (אורך: 04:21) יוגב ישראלי, 7 מטר אורך וקרניים ארוכות: שוחזר טריצרטופס שחי לפני 67 מיליון שנה, באתר ynet, 17 במרץ 2022 ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
Mixes

Mixes הוא אלבום הרמיקס החמישי של הזמרת והפזמונאית האוסטרלית קיילי מינוג. הוא יצא לאור ב-3 באוגוסט 1998 על ידי חברות התקליטים דיקונסטרקשן רקורדס ומאשרום רקורדס. האלבום מכיל רמיקסים לרצועות מתוך אלבום האולפן השישי שלה, Impossible Princess ‏(1997). מינוג לא הייתה שותפה בהפקה שלו. העטיפה שלו צולמה על ידי הצלם הבריטי סיימון אמט ועוצבה על ידי פארו דיזיין, ששניהם היו אחראים על העטיפה של Impossible Remixes ‏(1998). האלבום Mixes באתר אפל מיוזיק סטיב אנדרסון, דייוויד סימן, דייב בול, אינגו ווק, רוב דוגן, ג'יי ברנט, ג'יימס דין ברדפילד, דייב ארינגה Kylie Minogue: Mixes by Kylie Minogue (באנגלית אמריקאית), 1994-09-19, נבדק ב-2022-04-18 Release group “Impossible Remixes” by Kylie Minogue - MusicBrainz, musicbrainz.org
C

עקב בעיה טכנית, חיפוש "C#" מפנה לכאן. לערך אודות שפת התכנות, ראו סי שארפ. האות C (סי) היא האות השלישית באלפבית הלטיני. מקורה של האות C באות גמא היוונית. בתחילה השתמשו הרומאים באות C על מנת להביע את העיצורים K ו-G גם יחד, ורק מאוחר יותר הוסיפו ל-C את הקו האנכי ההופך אותה ל-G. אפשרי הדבר כי בתחילה לא השתמשו ב-C כלל על מנת להביע את העיצור K, אלא רק על מנת להביע את העיצור G. כיום, האות C מייצגת מבחינה פונולוגית לרוב עיצור וילוני, סותם, אטום (/IPA: /k), ולפעמים כאשר אחריה נכתבת אחת מהאותיות e, i, או y, האות מייצגת עיצור מכתשי, חוכך, אטום (/IPA: /s), בדומה לעיצור של האות S והאות С (אס) הקירילית. באלפבית פונטי מיוצגת האות C על ידי המילה צ'ארלי (Charlie). בASCII מיוצגת האות על ידי 67 (C) ו-99 (c). בקוד מורס מיוצגת האות על ידי קו נקודה קו נקודה: - · - · בכתב ברייל: בהקשרים מסוימים, C יכולה לסמל: במחשבים - שפות התכנות C, C++ ו-C#. בביולוגיה - ויטמין C או ציטוזין (אחד מארבע אבני היסוד של ה-DNA). במוזיקה - התו דו. בכימיה: היסוד פחמן. מסמל את הריכוזיות במולר (מול לליטר). קיבול חום. במערכת היחידות הבינלאומית - קיצור מ-centi, שמשמעותו 1/100 (לדוגמה cm = centimeter, כלומר מאית המטר). בשיטת הספירה הרומית - המספר 100. במתמטיקה: C {\displaystyle \mathbb {C} } - שדה המספרים המרוכבים (מהמילה Complex באנגלית) c - (אלגברה ליניארית) האיזומורפיזם הקנוני (לרוב מסומן בc) c - סימון עוצמת הרצף (מהמילה Continuum - רצף). בפיזיקה: מהירות האור מסומנת על ידי c קטנה - קיצור של המילה הלטינית "celeritas" שמשמעה "מהיר" כאשר מצורף סימון מעלה - חום במעלות צלזיוס (למשל 37°C) יחידת המטען החשמלי קולון. בתורת החשמל האות C מסמלת קבל. באלקטרוניקה - סוג של סוללה. במשפטים, כאשר האות מופיעה בתוך מעגל - זכויות יוצרים (למשל ©) במערכות מסרים מיידיים כמו באינטרנט או בטלפון סלולרי - קיצור מהמילה "see". בישראל: שטח C - שטחים ביהודה ושומרון הנמצאים בשליטה ביטחונית ואזרחית ישראלית. מדיה וקבצים בנושא C בוויקישיתוף C, באתר אנציקלופדיה בריטניקה (באנגלית) C, באתר Discogs (באנגלית)
A Place Called Slaughter Race

"A Place Called Slaughter Race" הוא שיר של השחקנית יהודייה-אמריקאית, שרה סילברמן, והשחקנית הישראלית, גל גדות. השיר נכתב על ידי פיל ג'ונסטון וטום מאקדגל, והופק על ידי אלן מנקן. השיר הופיע בסרט ראלף שובר את האינטרנט. נכון לאפריל 2022, השיר הושמע למעלה מ-72 מיליון פעמים ביוטיוב, ולמעלה מ-7 מיליון פעמים בספוטיפיי. גרסה של הזמרת-יוצרת האמריקאית, ג'וליה מייקלס. השיר, שיצא בשם "In This Place", נכתב על ידי פיל ג'ונסטון וטום מאקדגל, והופק על ידי אלן מנקן. השיר הופיע בסרט ראלף שובר את האינטרנט. נכון לאפריל 2022, השיר הושמע למעלה מ-34 מיליון פעמים בספוטיפיי. נכון לאפריל 2022, הווידאו קליפ של גרסה זו, בבימויה של איה טנימורה, נצפה למעלה מ-598 אלף פעמים. גרסאות נוספות ל"A Place Called Slaughter Race" באתר SecondHandSongs סרטון השיר "A Place Called Slaughter Race" באתר יוטיוב A Place Called Slaughter Race (From "Ralph Breaks the Internet"), נבדק ב-2022-04-18 A Place Called Slaughter Race, 2018-11-15, ארכיון מ-2020-11-17, נבדק ב-2022-04-18 In This Place, 2018-11-15, ארכיון מ-2021-03-08, נבדק ב-2022-04-18 Julia Michaels - In This Place (From "Ralph Breaks the Internet"), ארכיון מ-2022-04-18, נבדק ב-2022-07-03
Cry Me a River (שיר של ארתור המילטון)

"Cry Me a River" הוא שיר לפידים אמריקאי פופולרי, שנכתב על ידי ארתור המילטון (אנ'), שפורסם לראשונה ב-1953 והתפרסם ב-1955 עם הגרסה של ג'ולי לונדון. ארתור המילטון אמר מאוחר יותר על השיר: "מעולם לא שמעתי את הביטוי. פשוט אהבתי את שילוב המילים... במקום 'אכול את הלב שלך' או 'אני אסתדר איתך', זה נשמע כמו טוב, תשובה חכמה למישהו שפגע ברגשותיך או שבר לך את הלב." הוא היה מודאג בתחילה שהמאזינים ישמעו התייחסות לחצי האי קרים, במקום "..בכה לי...", אבל אמר שלשבת ולנגן את המנגינה ולהמציא מילים הפכו את זה ללא בעיה". בלדת ג'אז בלוזי, "Cry Me a River" נכתבה במקור עבור אלה פיצג'רלד שתשיר בסרט של שנות ה-20, Pete Kelly's Blues (יצא ב-1955). לפי המילטון, הוא וג'ולי לונדון היו חברים לכיתה בתיכון, והיא יצרה איתו קשר בשם בעלה, ג'ק ווב, שהיה במאי הסרט וחיפש שירים חדשים לפסקול שלו. לאחר שהשיר ירד מהסרט, פיצג'רלד פרסמה לראשונה את הגרסה שלה ב-Clap Hands, Here Comes Charlie! בשנת 1961. השיר הוצע גם לפגי קינג, אך ראש מחלקה של קולומביה רקורדס, מיץ' מילר, התנגד למילה "plebeian" (פשוט עם) במילים. השחרור הראשון של השיר היה על ידי השחקנית והזמרת ג'ולי לונדון ב-ליברטי רקורדס ב-1955. ג'ולי לונדון נקראה להקליט את השיר על ידי בובי טרופ, איתו היא תתחתן מאוחר יותר לאחר גירושיה מבעלה ג'ק ווב. ביצוע של השיר של לונדון בסרט "The Girl Can't Help It" משנת 1956, עזר להפוך אותו לרב מכר (הגיע למקום 9 בארצות הברית ולמקום 22 במצעד הסינגלים הבריטי). זה הפך לתקליט זהב, ובשנת 2016 הוא הוכנס על ידי ספריית הקונגרס במרשם ההקלטות הלאומי. גרסה נוספת לשיר בוצעה על ידי הזמרת ברברה סטרייסנד במסגרת האלבום Live at the Bon Soir שהכיל את ההקלטה החיה הראשונה של ברברה סטרייסנד במועדון ה-Bon Soir משנת 1962. האתר Secondhand Songs, מפרט 484 גרסאות מוקלטות של השיר (נכון למרץ 2020). גרסאות שנכנסו למצעדים כוללות: מארי נייט (1969) מספר 35 ב-Billboard R&B. ג'ו קוקר (גרסה חיה) (1970) מספר 11 בבילבורד. מרי וילסון (1983) מספר 27 במצעד הסינגלים הבריטי. דניז ולץ' (1995) מספר 23 במצעד הסינגלים הבריטי. ריק אסטלי (2005) מספר 26 במצעד האלבומים הבריטי עבור אלבום האולפן השישי שלו Portrait. מייקל בובלה (2009) מספר 34 במצעד הסינגלים הבריטי. ברברה סטרייסנד באלבום הבכורה שלה, The Barbra Streisand Album (1963) דיאנה קרול ב The Look of Love (2001) ריטה קולידג' בAnd So Is Love (2005) מידע על היצירה "Cry Me a River" באתר מיוזיק בריינז מידע על הקומפוזיציה "Cry Me a River" באתר AllMusic גרסאות נוספות ל"Cry Me a River" באתר SecondHandSongs Berlau, John (2010-12-14). "Cry Me a River | Hit Song Celebrates 55 Years | By John Berlau". Wall Street Journal (באנגלית אמריקאית). ISSN 0099-9660. נבדק ב-2022-04-18. Nielsen Business Media Inc, Billboard, Nielsen Business Media, Inc., 2000-11-11. (באנגלית) PEGGY KING & ANDY KAHN - "Cry Me A River" at Metropolitan Room NYC 2-23-14, נבדק ב-2022-04-18 Cry Me a River—Julie London (1955) (באנגלית) National Recording Registry Recognizes "Mack the Knife," Motown and Mahler, Library of Congress, Washington, D.C. 20540 USA Original versions of Cry Me a River written by Arthur Hamilton | SecondHandSongs, secondhandsongs.com Joe Cocker, Billboard (באנגלית אמריקאית) cry me a river | full Official Chart History | Official Charts Company, www.officialcharts.com (באנגלית)